Lav et referat af nedenstående tekst:

Tekst:
Der var flot fremmøde, da Hjørring Kommune havde kaldt til borgermøde i Idrætscenter Vendsyssel i Vrå om opførelsen af seks eller syv store vindmøller ved Ilbro. På mødet var der mulighed for at blive klogere på projektet og for at stille spørgsmål. Flere af de omkring 100 fremmødte er positive over for projektet, men der var også en del modstandere. Blandt andet har flere naboer til projektet protesteret kraftigt imod, at de nuværende mindre møller skal skiftes ud med nye, der er over 150 meter høje. Samtidig mener de, at kommunen ikke har gjort nok for at inddrage borgerne i projektet. - Den køber jeg ikke helt. Jeg synes virkelig, vi inddrager borgerne alt det, vi kan. Men det at blive inddraget og blive hørt er ikke altid det samme som at få ret, siger Søren Smalbro (V), der er formand for tekník- og miljøudvalget i Hjørring Kommune. Ærgrer sig over modstand Søren Smalbro ærgrer sig over modstanden mod projektet. - Vi skal jo have opstillet produktion til grøn energi, men det her møde er jo også for at informere folk om, hvad der skal ske. Intet er vedtaget endnu, siger han og påpeger, at det er en udfordring at finde egnede steder til opstilling af vindmøller. - Og der må jeg sige, at med nogle flere møller langs motorvejen, hvor der kun bor få folk, og hvor der i forvejen er støj, er et af steder, hvor vi som lokalpolitikere tænker, at det kan lade sig gøre, siger Søren Smalbro. Se tv-indslag fra borgermødet her:

Referat:
Omkring 100 borgere deltog i borgermøde om opførelsen af seks eller syv store vindmøller sydøst for Hjørring.